Yaponiyaning Toyota Motor Corporation avtokonserni Turkiyada davlat to‘ntarishiga urinish amalga oshirilgani sababli o‘z zavodining ishini vaqtinchalik to‘xtatdi, deb xabar bermoqda "Kiodo" axborot agentligi. Turkiya shimoli-g‘arbida Toyota, Honda va Isuzu zavodlari joylashgan. Bu yerdagi Toyota zavodi o‘tgan yil davomida Yevropa bozori uchun 110 mingta avtomobil ishlab chiqargan. Turkiyada 2 mingga yaqin yaponiyalik yashaydi. Yaponiya tashqi ishlar vazirligi Turkiyada bo‘lgan fuqarolarini o‘z xavfsizliklari haqida qayg‘urishga chaqirgan. 16 iyulga Yaponiyadan Istanbulga belgilangan barcha reyslar bekor qilingan.